CELEX: 52010PC0426
Language: mt
Date: 2010-08-09
Title: Proposta għal DEĊIŻJONI TAL-KUNSILL dwar il-konklużjoni ta’ Ftehim bejn l-Unjoni Ewropea u l-Konfederazzjoni Svizzera, li jistabbilixxi t-termini u l-kundizzjonijiet għall- parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha (2007-2013)

|

52010PC0426

/* COM/2010/0426 final - NLE 2010/0231 */  Proposta għal DEĊIŻJONI TAL-KUNSILL dwar il-konklużjoni ta’ Ftehim bejn l-Unjoni Ewropea u l-Konfederazzjoni Svizzera, li jistabbilixxi t-termini u l-kundizzjonijiet għall- parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha (2007-2013)  

	[pic] | IL-KUMMISSJONI EWROPEA |Brussel 9.8.2010KUMM(2010) 426 finali2010/0231 (NLE)Proposta għalDEĊIŻJONI TAL-KUNSILLdwar il-konklużjoni ta’ Ftehim bejn l-Unjoni Ewropea u l-Konfederazzjoni Svizzera, li jistabbilixxi t-termini u l-kundizzjonijiet għall- parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha (2007-2013)MEMORANDUM TA’ SPJEGAZZJONIWara r-referendum tal-1992, li wassal għar-rifjut tal-parteċipazzjoni tal-Isvizzera fil-Ftehim ŻEE, l-Isvizzera kompliet turi interess għal kooperazzjoni aktar stretta mal-Unjoni Ewropea fis-settur tal-edukazzjoni, it-taħriġ u ż-żgħażagħ. F’dikjarazzjoni komuni dwar in-negozjati futuri mehmuża mas-seba’ Ftehimiet li ġew iffirmati fil-21 ta’ Ġunju 1999 bejn il-Komunità Ewropea u l-Isvizzera, iż-żewġ partijiet iddikjaraw li x-xogħlijiet ta’ tħejjija għan-negozjati dwar il-parteċipazzjoni tal-Isvizzera fil-programmi tat-taħriġ u taż-żgħażagħ għandhom isiru malajr wara l-konklużjoni tas-seba’ Ftehimiet inkwistjoni.Dan il-qasam ta’ kooperazzjoni nbeda tassew matul iċ-ċiklu tan-negozjati bilaterali segwenti. Minħabba li l-programmi ta’ edukazzjoni, taħriġ u żgħażagħ li dak iż-żmien kienu fis-seħħ għall-perjodu 2000-2006 (Socrates, Leonardo da Vinci u Jeunesse) ma kinux jipprevedu, fil-bażi legali tagħhom, għall-possibbiltà li tieħu sehem l-Isvizzera, ġie miftiehem li n-negozjati ta’ ftehim ta’ parteċipazzjoni jiġu posposti għal wara l-adozzjoni tal-programmi li kellhom isegwuhom.Id-Deċiżjonijiet tal-Parlament Ewropew u tal-Kunsill tal-15 ta’ Novembru 2006 li stabbilixxew il-programm “Żgħażagħ fl-Azzjoni”[1] u l-programm ta’ azzjoni fil-qasam tat-tagħlim tul il-ħajja[2] għall-perjodu 2007-2013 jipprevedu l-ftuħ tagħhom għall-parteċipazzjoni tal-Isvizzera.Fi Frar 2008, il-Kunsill awtorizza l-ftuħ tan-negozjati mal-Isvizzera għall-konklużjoni ta' Ftehim li jistabbilixxi t-termini u l-kundizzjonijiet għall-parteċipazzjoni tagħha fiż-żewġ programmi. In-negozjati spiċċaw f'Awwissu 2009, u l-Kunsill adotta Deċiżjoni fil-25 ta' Jannar 2010 li tapprova l-iffirmar tal-Ftehim u l-applikazzjoni proviżorja tiegħu mis-sena 2011.Il-kwistjonijiet ewlenin ittrattati fil-Ftehim, li ġie ffirmat fil-15 ta' Frar 2010, huma dawn li ġejjin:-  Il-kundizzjonijiet, regoli u proċeduri li japplikaw għall-proġetti u l-inizjattivi mressqa mill-parteċipanti tal-Isvizzera fil-qafas ta' dawn il-programmi sejrin ikunu identiċi għal dawk applikat fl-Istati Membri, b’mod partikolari fir-rigward tal-preżentazzjoni, l-evalwazzjoni u l-għażla tal-applikazzjonijiet u l-proġetti, ir-responsabbiltajiet tal-istrutturi nazzjonali fl-implimentazzjoni tal-programmi, kif ukoll l-attivitajiet marbuta mal-monitoraġġ tal-parteċipazzjoni tagħhom fil-programmi.-  Kull sena l-Isvizzera għandha tħallas kontribuzzjoni finanzjarja għal kull programm, kif stabbilit fl-Anness II tal-Ftehim.-  Rigward il-kwistjonijiet ta’ kontroll finanzjarju u ta’ verifika, l-Isvizzera sejra tikkonforma mad-dispożizzjonijiet tal-Unjoni Ewropea, inklużi l-kontrolli magħmula mill-korpi tal-Unjoni Ewropea u l-kontrolli magħmula mill-awtoritajiet Svizzeri, kif previst fl-Anness III.-  Il-Ftehim għandu japplika sakemm il-programmi jaslu għat-tmiem tagħhom, jew sakemm waħda miż-żewġ partijiet tinnotifika lill-oħra x-xewqa tagħha li ttemmu. Il-Ftehim jista' jiġi estiż b'mod awtomatiku f'każ ta' estensjoni tal-perjodu ta' żmien tal-programmi mingħajr ma jsiru bidliet fihom.-  Il-Ftehim juri r-rabta politika li hemm mal-Ftehim dwar il-moviment ħieles tal-persuni, li ġie ffirmat fil-21 ta’ Ġunju 1999 billi jeskludi estensjoni fil-każ li jieqaf il-Ftehim dwar il-moviment ħieles tal-persuni.B’mod konformi mal-arranġamenti stabbiliti għall-Ftehimiet konklużi qabel dwar il-parteċipazzjoni tal-Isvizzera fi programmi tal-Unjoni Ewropea oħra, dikjarazzjoni tal-Kunsill għandha tkopri l-kwistjonijiet relatati mal-parteċipazzjoni tar-rappreżentanti Svizzeri fil-laqgħat tal-kumitati tal-programmi, bħala osservaturi, għall-eżaminazzjoni tal-punti li jikkonċernaw l-Isvizzera.Il-Kummissjoni għalhekk issa għandha tippreżenta lill-Kunsill proposta għal Deċiżjoni rigward il-konklużjoni tal-Ftehim bejn l-Unjoni Ewropea u l-Konfederazzjoni Svizzera li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha (2007-2013).Il-Kunsill huwa mħeġġeġ li jadotta l-proposta għad-Deċiżjoni li ġejja.2010/0231 (NLE)Proposta għalDEĊIŻJONI TAL-KUNSILLdwar il-konklużjoni ta’ Ftehim bejn l-Unjoni Ewropea u l-Konfederazzjoni Svizzera, li jistabbilixxi t-termini u l-kundizzjonijiet għall- parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha (2007-2013)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 165(4) u 166(4), flimkien mal-Artikolu 218(6)(a) tiegħu,Wara li kkunsidra l-proposta mill-Kummissjoni Ewropea,Wara li kkunsidra l-kunsens tal-Parlament Ewropew[3],Billi:(1) Il-Kummissjoni nnegozjat, f'isem l-Unjoni Ewropea, Ftehim bl-għan li jippermetti lill-Konfederazzjoni Svizzera li tieħu sehem fil-programm "Żgħażagħ fl-Azzjoni" u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha (2007-2013), stabbiliti rispettivament mid-Deċiżjonijiet Nru 1719/2006/KE[4] u Nru 1720/2006/KE[5] tal-Parlament Ewropew u tal-Kunsill tal-15 ta' Novembru 2006.(2) Il-Ftehim kien ġie ffirmat, f'isem l-Unjoni Ewropea, fil-15 ta' Frar 2010, suġġett għall-konklużjoni f'data aktar tard, b'mod konformi mad-Deċiżjoni …./…./2010 tal-Kunsill[6].(3) Il-Ftehim għandu jiġi konkluż,ADDOTTA DIN ID-DEĊIŻJONI:Artikolu 1Il-Ftehim bejn l-Unjoni Ewropea u l-Konfederazzjoni Svizzera, li jadotta t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tal-edukazzjoni u tat-taħriġ tul il-ħajja kollha ( 2007-2013), għandu jiġi approvat f'isem l-Unjoni Ewropea, kif ukoll id-dikjarazzjoni tal-Kunsill dwar il-parteċipazzjoni tal-Isvizzera fil-kumitati.It-testi msemmija fl-ewwel paragrafu għandhom jiġu mehmuża ma' din id-Deċiżjoni.Artikolu 2Il-President tal-Kunsill għandu, f’isem l-Unjoni Ewropea, jagħti n-notifiki previsti fl-Artikoli 3 u 5 tal-Ftehim.Artikolu 3Dan il-Ftehim għandu jkun marbut mal-Ftehim tal- 21 ta' Ġunju 1999 dwar il-moviment ħieles tal-persuni bejn l-Unjoni Ewropea u l-Istati Membri tagħha minn naħa, u l-Konfederazzjoni Svizzera min-naħa l-oħra, konkluż bid-Deċiżjoni tal-Kunsill tal-4 ta' April 2002.Dan il-Ftehim ma għandux jiġi estiż, b'mod konformi mal-Artikolu 3 tiegħu, f’każ li l-Ftehim imsemmi fil-Paragrafu 1 ikun skada jew ġie mitmum.Artikolu 4Fil-każ li jintemm dan il-Ftehim, il-Kummissjoni hija awtorizzata li ssolvi mal-Isvizzera l-konsegwenzi ta’ dan it-tmiem b’mod konformi mal-Artikolu 3 tal-Ftehim.Artikolu 5Il-pożizzjoni tal-Unjoni għad-deċiżjonijiet tal-Kumitat Konġunt tal-Ftehim dwar il-moviment ħieles tal-persuni msemmi fl-Artikolu 4 ta' dan il-Ftehim għandha tiġi stabbilita mill-Kummissjoni meta jkollhom jinbiddlu l-Annessi biex jiġu adattati għal bidliet fl-atti tal-Unjoni msemmija fil-Ftehim. Għad-deċiżjonijiet kollha l-oħra tal-Kumitat Konġunt imsemmija fl-Artikolu 4 ta' dan il-Ftehim, il-pożizzjoni tal-Unjoni għandha tiġi stabbilita mill-Kummissjoni wara l-opinjoni tal-kumitati tal-programm Żgħażagħ fl-Azzjoni u tal-programm ta’ azzjoni fil-qasam tal-edukazzjoni u tat-taħriġ tul il-ħajja kollha skont il-proċedura msemmija fl-Artikolu 9.2 tad-Deċiżjoni tal-Parlament Ewropew u tal-Kunsill li tistabbilixxi l-programm Żgħażagħ fl-Azzjoni u fl-Artikolu 10.2 tad-Deċiżjoni tal-Parlament Ewropew u tal-Kunsill li tistabbilixxi programm ta' azzjoni fil-qasam tat-tagħlim tul il-ħajja.Artikolu 6Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-President [1] Id-Deċiżjoni Nru 1719/2006/KE tal-Parlament Ewropew u tal-Kunsill tal-15 ta’ Novembru 2006 li tistabbilixxi l-programm "Żgħażagħ fl-Azzjoni" għall-perijodu 2007-2013 (ĠU L 327, 24.11.2006, p. 30).[2] Id-Deċiżjoni Nru 1720/2006/KE tal-Parlament Ewropew u tal-Kunsill tal-15 ta’ Novembru 2006 li tistabbilixxi programm ta’ azzjoni fil-qasam tat-tagħlim tul il-ħajja għall-perjodu 2007-2013 (ĠU L 327, 24.11.2006, p. 45).[3] ĠU C …, …, p.…[4] ĠU L 327, 24.11.2006, p.30.[5] ĠU L 327, 24.11.2006, p.45.[6] ĠU L …, …, p.…